Самсара (2011 оны кино)

**Самсара** (Samsara) бол Марк Магидсон продюсерлэж, Рон Фрикэ найруулж, 2011 онд бүтээсэн, үггүй баримтат кино юм. Тус киноны зургийг дэлхийн 25 оронд авснаараа онцлогтой. 70мм-ийн хальсан форматаар зураг авч дижитал форматаар гаргажээ. 2011 оны Торонтогийн олон улсын кино наадамд оролцож анх үзэгчдэд хүрсэн тус кино 2012 оны 8 дугаар сард хязгаарлагдмал хүрээнд дэлгэцнээ гарч байсан байна. 

## Тойм 
Албан ёсны вэбсайт дээр тайлбарласнаар “Самсара нь 1992 оны Барака, 1985 оны Кронос хэмээх киноноос гарч ирсэн үндсэн санааг өргөтгөн, эх дэлхийн хамгийн энгийн зүйлсээс ид шидийн мэт зүйлс хүртэл эрэл хайгуул хийж, хүн төрөлхтний адал явдал болон оюун санааны хязгаар өөд харсан бүтээл болсон. Энэ нь энгийн баримтат кино ч биш аяллын тэмдэглэл ч биш, харин үггүй бясалгал юм.

## Бүтээсэн нь 
Самсараг Рон Фрикэ найруулж, Марк Магидсон продюсерлэсэн. Тэр хоёр 1992 оны Барака киног бүтээхэд хамтарч ажиллаж байсан ба Самсараг хийхээр 2006 онд дахин нэгдсэн юм. “Төрөлт, үхэл болон дахин төрөлт” гэгдэх ”Самсара”-гийн төсөөлөлд зохицох байршлуудыг олохоор, тэд бусад хүмүүсийн бүтээл болон зургийн номнуудаас судалгаа хийсэн байна. Баракаг хийж байхад боломжгүй байсан интернэт болон Юүтүбээс ч мөн судалгаа хийжээ. Тэд дижитал камер хэрэглэхээр бодож байсан боловч зургийн чанараар илүү учир 70 мм- ийн камераар зураг авсан байна. Тэд удаах жилээс нь киногоо хийж эхлэн, 4 жилийн хугацаанд 5 тивийн 25 оронд ажилласан юм. 3 жил зураг аваад, бичлэгээ нийлүүлэн засварлаж эхэлжээ. Мөн, эцсийн бүтээлээ гаргахын өмнө хэд хэдэн жижиг зураг авалтуудыг хийсэн байна.

Кино баг Фрикэгийн бүтээсэн тусгай тайм-лапс камер болон Панавижнийн үйлдвэрлэсэн 2 ширхэг, нийт 3 ширхэг 70 мм-ийн камер ашигласан байна. 65 мм-ийн негатив хальсан дээр үзэгдлүүдийг буулгаж, дижитал кино багц гэх тоон системэн гаралтаар гарсан. Мадигсоны тайлбарлаж буйгаар тэд хамгийн сайн зураглал буулгах технологи болон хамгийн сайн видео гаргалтын технологийг ашигласан гэнэ. Дижитал орчинд хийснээрээ зургийг сэргээж, янз бүрийн шалтгаанаар хаягдаж болох байсан зураглалуудыг хадгалж үлдэх боломжтой болсон байна. Баракаг хийж байхдаа негатив хальсуудыг хайчилж байсан бол Самсараг хийж байхад негатив хальсуудаа сканнердан ажилласан юм. Тэд Тэлэсине боловсруулалтаар хальсаа форматад оруулж, Прорэс технологиор эвлүүлгийн боловсруулалт хийж Файнал Кат програмаар эвлүүлгээ хийсэн байна.

### Хөгжим 
Киноны хөгжмийг Майкл Стирнс, Лиза Жеррард болон Марселло де Франциски нар бичсэн байна.  

## Сэдэв 
Киногоо эвлүүлж байхдаа Фрикэ болон Магидсон нар ямар нэг улс төрийн үзэл суртлаас хол байхыг чухалчилсан. “Бид киногоо зүгээр л бүх юмны голд нь байлгаж байгаад гол санаануудыг илэрхийлэх блокуудыг бүтээгээд, дараа нь хэрэгтэйгээ л авч үлдэхээр хэрэггүйгээ холдуулсан. Бид үүнийг ямар ч дуу болон хөгжимгүй хийж, зөвхөн зураглалаар урсгалыг бий болгож дараа нь блокуудаа холбосон юм” гэж Фрикэ тайлбарлаж байсан юм. Нью-Йорк Таймсын сэтгүүлч Николас Раполдын хэлснээр, Самсарагийн тодорхой мэссэж хүргэх гэж хичээгээгүй байдал нь дэлхийд танил Майкл Главоггерийн Ажилчны үхэл, Николаус Гэйрхалтерын нийгмийн шүүмж Абэндланд зэрэг бүтээлүүдээс өөр бүтээл болсон юм. 

## Шүүмж 
Роттен Томэтос 77 шүүмжлэгч дунджаар 10-аас 7 оноо өгснийг харгалзан 77%-ийн оноог өгсөн байна. "Самсара нь санаагаа илэрхийлэхдээ нэлээн болхи байлаа, гэхдээ гайхамшигт зураглалууд нь хүүрнэмжийн алдаанаас хол давсан тэнцвэржүүлэгч юм" гэж шүүмлэгчид дүгнэсэн байна.

Лос-Анжелес Таймст шүүмж бичихдээ Кэннэт Туран нь "Самсара бол үзэсгжлэнтэй байгаатайгаа адилхан уур хүргэм бүтээл байна" гэж бичжээ.

## Зураг авалтын байршил 
*Самсараг 5 тивийн 25 улсын бараг 100-аад байршилд авчээ*: Ангол, Бразил, Хятад, Дани, Египет, Этиоп, Франц, Гана, Хонконг, Энэтхэг, Индонез, Израил/Палестин, Итали, Япон, Иордан, Мали, Мьянмар, Намиби, Филиппин, Саудын Араб, Өмнөд Солонгос, Тайланд, Турк, Арабын Нэгдсэн Эмират Улс , Америкийн Нэгдсэн Улс.

### Африк 
**Ангол**
* Эпупа хүрхрээ
**Египет**
* Каир дахь Египетийн музей
* Гизагийн аугаа Пирамид
* Каирын Үхэгсдийн хот
**Этиоп**
* Омо хөндий, Мурсичуудын тосгон
**Гана**
* Осу Аккра, "Содом ба Гоморра", Кэйн Квэй мужааны газар
**Мали**
* Джэннэгийн их мечет
* Бандиагарагийн цавчим хад, Догончуудын тосгон
* Тереллийн ойролцоох хадан гэр
**Намиби**
* Соссусвлэй - Намиб-Науклуфт үндэсний цэцэрлэгт хүрээлэн
* Лудериц - Колманскоп
* Күнэнэ, Химбачуудын тосгон
* Араг ясан эрэг

### Ази 
**Хятад**
* Жөнжоу, Тагоу тулааны урлагийн сургууль, 
* Шанхай
* Гирин муж, Чанчүнь хот
* Фүжянь муж, Жанжоу хот
* Бээжин (1000 гарт бүжиг)
**Хонконг**
* Лан Квай Фон зочид буудал
**Энэтхэг**
* Ладак, Лэх, Тиксе хийд
**Индонез**
* Три Пусака Сакти урлагийн сан
* Дорнод Жава, Кавах Ижэн хүхрийн уурхай 
**Израил**
* Иерусалим, Гэтэлгэгч сүм 
* Иерусалим, Гаслангийн хана 
* Иерусалим, Хадан доум
**Палестин**
* Наблус, Наблусын хяналтын цэг
* Бетлехем
**Япон**
* Чиба, Лоттэ Касай гольфын бэлтгэлийн талбай 
* Токио, ВайКэй Цүчия Шоокай хүүхэлдэйн үйлдвэр 
* Осака их сургууль
* Киото, Атри 
* Киото, Фүшими-Инари сүм
* Токио, Тошима-эн/Хайдрополис 
* Токио, Ёёги цэцэрлэгт хүрээлэн
* Токио, Ориент Коогёо үзэсгэлэнгийн танхим 
* Токио, ATR Олон улсын дэвшилтэт харилцаа холбооны эрдэм шинжилгээний хүрээлэн
**Иордан**
* Петра
**Мьянмар**
* Мандалай, Баган 
* Попа оргил, Попа Таунгкалат хийд
* Мингүн сүм
**Филиппин**
* Себу, Себугийн мужийн хорих, нийгэмшүүлэх төв (Хоригдлуудын бүжгийн хамтлаг) 
* Кесон, Паяатас хогийн цэг 
* Филиппиний зэвсгийн корпораци
* Манилын гудамж
**Саудын Араб**
* Мекка, Ал-Масжид ал-Харам 
**Өмнөд Солонгос**
* Паньмүньжом, Цэрэггүй бүс
* Сөүл, Хьюндай Гловис компанийн усан онгоцны үйлдвэр 
**Тайланд**
* Бангкок, Нана плаза, Каскад го-го баар 
* Бангкок, Сирираж анагаах ухааны музей 
**Турк**
* Адыяман, Немрут оргилын үндэсний цэцэрлэгт хүрээлэн
* Каппадокиа
* Истанбул, Султан Ахмедын мечет 
**Арабын Нэгдсэн Эмират Улс**
* Ски Дубай
* Дубай Молл
* Бурж Халифа
* Бурж Ал Араб зочид буудал
* Палм арлын бүтээн байгуулалт

### Европ 
**Дани**
* Моэсгаард музей
* Силкеборг музей
* Мариэсминде Шувууны Аж Ахуй
* Бөнэом Свайнпродуктион
**Франц**
* Версаль
* Парис, Сент-Шапель
* Лө Мон-Сан-Мишель
* Парис, Нотрдамын цогчин дуган 
* Реймс, Нотрдамын цогчин дуган
* Парисын метро
* Монблан
* Эгюий-дю-Миди
* Парис, Оливье де Сагазан 
**Итали**
* Монте Бианко
* Милан, II Витторио Эмануэлэгийн галерей
* Милан, Ла Скала
* Палермо, Катакомбе дей Каппуччини
* Ватикан, Гэгээн Петрийн цогчин дуган

### Америк 
**Бразил**
* Сан-Паулу, Дивино Сальвадор сүм, 
* Сан-Паулу, Сэ метроны өртөө
* Сан-Паулу, Парайсополис фавела
**Америкийн Нэгдсэн Улс**
* Аризона, Монюмент Валли, Хантс Меса
* Аризона, Антелоп хавцал
* Хавай, Килауэа галт уул 
* Луизиана, New Orleans, Есдүгээр тойрог
* Юта, Арчес үндэсний цэцэрлэгт хүрээлэн, Дэликэйт Арк 
* Калифорни, Ёсэмитэ үндэсний цэцэрлэгт хүрээлэн, Эл Капитан 
* Калифорни, Моногийн хотгор, Моно нуур
* Виржини, Арлингтоны үндэсний оршуулгын газар

## Эшлэл 
Ангилал:2011 оны кино
Ангилал:АНУ-ын кино
Ангилал:Баримтат кино